Kristin Bolstad

Kristin Bolstad (født 1981) er en norsk komponist, vokalist og improvisasjonsutøver fra Voss, bosatt i Oslo. 

Bolstad arbeider mye med improvisasjoner og med elektronikk. Hun har bakgrunn fra folkemusikk og som klassisk sanger, men har også erfaring med jazz, pop, rock, soul og funk. Kristin Bolstad komponerer verk innenfor samtidsmusikk, kunstmusikk og elektroakustisk musikk med fremføringer i både inn- og utland (Europa, USA og Canada)  

Kristin Bolstad har vært medlem i Ny Musikks Komponistgruppe, 2010–2017, og ble medlem i Norsk Komponistforening i 2012. Hun har vært mentor i ung.kom, en satsing for musikkelever i videregående skoler i Oslo og omegn, som får komponere for orkester under faglig veiledning. Ung.kom er et flerårig samarbeidsprosjekt mellom Norsk Komponistforening, Kulturrådet og Oslo-Filharmonien. Kristin Bolstad er også ofte benyttet som veileder og mentor. Hun er også jurymedlem i Veslefrikkprisen.

Kristin Bolstad ble tildelt arbeidsstipend for yngre fra Statens Kunstnerstipend for 2016 og 2017 som komponist.

Utdanning 

 2010 – 2011 Komposisjon Norges musikkhøgskole 
 2009 – 2011 Master i musikkvitenskap Universitetet i Oslo 
 2009 – 2010 Live Electronics Norges musikkhøgskole 
 2004 – 2008 Bachelor i musikk Høgskulen i Volda 
 2002 – 2004 Musikerutdanning Nordisk Institutt for Scene og Studio, Oslo 
 1997 – 2000 Musikk fordjuping Voss gymnas, musikklinja

Kunstnerisk arbeid 
Kristin Bolstad arbeider med stedsspesifikke komposisjoner, der rommet musikken fremføres i blir en del av det musikalske verket. Hun blander ofte inn humor og utradisjonelle instrumenter i musikken sin, og har laget musikk med blant annet Legoklosser, heliumballonger og klinkekuler. 

Bolstad skriver for utøvere og ensembler som Quatuor Bozzini (CA), Telemark Kammerorkester (NO), 1982 trio (NO), Jane Chapman (UK), og Scenatet (DK). Har skrive fleire rom-spesifikke verk, blant anna for Emanuel Vigelands mausoleum (Oslo), Neptun sildeoljetank (Melbu), James Turrell: Ganzfeld (Ekebergparken, Oslo), og Volda Symjehall. Bolstad opptrer med ulike konstellasjoner for improvisasjon og elektroakustisk musikk og er fast medlem av duoen Shhht! med Gyrid Nordal Kaldestad og duoen LUDO med Gabrielle Sørensen, har i tillegg soloprosjektet VokalCollage. Er vikarierande medlem av vokalgruppa Song Circus.

Verkliste

Tillitsverv 

 2017 – d.d. Styreleder Komponistenes Vederlagsfond
 2017 – d.d. Varamedlem styret i TONO
 2015 – d.d. Nestleder foreningen VoxLAB
 2018 Mentor trafo.no
 2018 Jurymedlem Veslefrikkprisen
 2015 – 2018 Veileder ung.kom, Norsk Komponistforening
 2017 Jubileumsambassadør for Norsk Komponistforenings 100-årsjubileum
 2015 – 2017 Styremedlem Komponistenes Vederlagsfond

Referanser

Eksterne lenker 
 
 Medlemsside Kristin Bolstad, Norsk Komponistforening 
 Gjestementor i Trafo 2018

Norske komponister
Norske sangere
Personer fra Voss kommune
Fødselsdato ikke oppgitt